Source: https://birosag.hu/hirek/kategoria/birosagokrol/jovo-jelen-van-birosagokon-digitalis-birosag-road-show
Timestamp: 2020-06-03 18:45:23+00:00

Document:
A jövő jelen van a bíróságokon – Digitális Bíróság road-show | Magyarország Bíróságai
A jövő jelen van a bíróságokon – Digitális Bíróság road-show
2018.11.29. - 17:52
Balassagyarmatra, Egerre és Zalaegerszegre is elért a Digitális Bíróság road-show. A törvényszékeken Digitális Nyílt Nap alkalmával mutatták be a bírósági szervezetet érintő informatikai fejlesztéseket, innovációs újdonságokat és a Digitális Bíróság Projekt legfontosabb mérföldköveit. A rendezvény lehetőséget teremtett arra is, hogy a társhatóságok és a sajtó képviselői is megismerjék a bírósági szervezet modernizációjának jelenlegi állását.
Dr. Tatár-Kis Péter, a Balassagyarmati Törvényszék elnöke rámutatott arra, hogy a Digitális Bíróság Projekt a jogkereső állampolgároknak és a bíráknak egyaránt hasznos. A korszerű informatikai eszközök és fejlesztések egyszerre segítik a bíróságokhoz való gyors és egyszerű hozzáférést, az időszerű és magas szakmai színvonalú ítélkezést, illetve a szakmai kihívásoknak való megfelelést.
Dr. Sorok Norbert, a Zalaegerszegi Törvényszék elnöke köszöntőjében hangsúlyozta, hogy a világban jelenleg a negyedik ipari forradalom zajlik, ami begyűrűzött a bíróságokra: az asztali számítógépeket, a hangrögzítésre alkalmas magnókat, diktafonokat a beszédfelismerő szoftverek, laptopok és táblagépek váltják fel. Az „Út a jövőbe – Innovációs eszközbeszerzés projektet” keretében országszerte 3200 mobil informatikai eszközt szereztek be.
Az e-aktán és az ügyfélcentrumokon kívül a távmeghallgatási rendszer is bemutatkozott. Ennek használatával a tárgyalóteremtől különböző, elkülönített helyen tartózkodó személy kihallgatására nyílik lehetőség. Balassagyarmaton a regionális pervezető verseny központi régiójában győztes törvényszéki csapat egy büntetőeljárás szimulációján keresztül ismertette a rendszer gyakorlati működését. Az érdeklődők kipróbálhatták a beszédfelismerő szoftvereket, amelyek a diktáló beszédét azonnal látható és szerkeszthető szöveggé alakítják át, ezzel is gyorsítva a leírási munkát.
A program zárásaként a törvényszékeken az „Út a jövőbe – Innovációs eszközbeszerzés projekt” keretében kiosztották azokat az informatikai eszközöket, amelyekkel a magyar bírák a XXI. század követelményeinek megfelelően dolgozhatnak. Ezek a számítástechnikai eszközök lehetővé teszik, hogy munkájukat még hatékonyabban és gyorsabban tudják végezni.
Gyorsabb és olcsóbb ügyintézés - Digitális Bíróság road show az Inforádióban
Digitalizáció: A magyar bírósági szervezet Európa élvonalában - VIDEÓ
Hatodik fővárosi állomásához érkezett a Digitális Nyílt Nap
Második fővárosi állomásához érkezett a Digitális Nyílt Nap elnevezésű rendezvénysorozat - bemutatkozik a XXI. századi bíróság
Harmadik fővárosi állomásához érkezett a Digitális Nyílt Nap
Negyedik fővárosi állomásához érkezett a Digitális Nyílt Nap
Ötödik fővárosi állomásához érkezett a Digitális Nyílt Nap

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság